फरीदाबाद 9 जुलाई(abtaknews.com)भारतीय प्रवासी परिषद के द्वारा निशुल्क नेत्र जांच शिविर का आयोजन ए.पी. स्कूल संजय कालोनी फरीदाबाद में किया गया। परिषद के राष्ट्रीय अध्यक्ष डॉ. अजय तिवारी ने कहा कि नि:शुल्क शिविर से जरूरतमंद लोगों को मदद मिलती है जो धन के अभाव में इलाज नहीं करवा पाते। उन्होंने कहा कि नेत्र ही है जो दुनिया को सब कुछ दिखाते हैं। परिषद ने यह तय किया कि इस तरह का शिविर प्रत्येक राज्य के जिले स्तर पर किया जाएगा। शिविर को सफल बनाने में संरक्षक संजीव कुशवाहा का सहयोग रहा।